title: 2010/386/CFSP: 2010 m. liepos 12 d. Tarybos sprendimas 2010/386/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas

text:
13.7.2010

               LT

               Europos Sąjungos oficialusis leidinys

               L 178/28

         TARYBOS SPRENDIMAS 2010/386/BUSP
   2010 m. liepos 12 d.
   kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP dėl konkrečių priemonių taikymo kovojant su terorizmu (1).

               (2)

               2009 m. gruodžio 22 d. Taryba priėmė Sprendimą 2009/1004/BUSP, atnaujinantį asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašą (2).

               (3)

               Vadovaujantis Bendrosios pozicijos 2001/931/BUSP 1 straipsnio 6 dalimi, būtina atlikti išsamią asmenų, grupių ir subjektų, kuriems taikomas Sprendimas 2009/1004/BUSP, sąrašo peržiūrą.

               (4)

               Šiame sprendime pateikiami Tarybos atliktos peržiūros asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, atžvilgiu rezultatai.

               (5)

               Taryba nusprendė, kad nebėra priežasčių toliau laikyti tam tikras grupes asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąraše.

               (6)

               Taryba padarė išvadą, kad, išskyrus 5 konstatuojamojoje dalyje nurodytas grupes, kiti asmenys, grupės ir subjektai, kuriems taikomi Bendrosios pozicijos 2001/931/BUSP 2, 3 ir 4 straipsniai, yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės.

               (7)

               Atitinkamai turėtų būti atnaujintas asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas 2009/1004/BUSP panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2010 m. liepos 12 d.

            Tarybos vardu

            Pirmininkė

         S. LARUELLE

      (1)  OL L 344, 2001 12 28, p. 93.

      (2)  OL L 346, 2009 12 23, p. 58.

      PRIEDAS

         1 STRAIPSNYJE NURODYTAS ASMENŲ, GRUPIŲ IR SUBJEKTŲ SĄRAŠAS

      1.   ASMENYS

                  1.

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) – al-Takfir ir al-Hijra narys

                  2.

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) – al-Takfir ir al-Hijra narys

                  3.

                  AL MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal (Saudo Arabija), Saudo Arabijos pilietis

                  4.

                  AL-NASSER, Abdelkarim Hussein Mohamed, gimęs Al Ihsa (Saudo Arabija), Saudo Arabijos pilietis

                  5.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija), Saudo Arabijos pilietis

                  6.

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) –al-Takfir ir al-Hijra narys

                  7.

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) – al-Takfir ir al-Hijra narys

                  8.

                  ASLI, Rabah, gimęs 1975 5 13 Ain Taya (Alžyras) – al-Takfir ir al-Hijra narys

                  9.

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane, Libano pilietis

                  10.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –Hofstadgroep grupuotės narys

                  11.

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre – al-Takfir ir al-Hijra narys

                  12.

                  DJABALI, Abderrahmane (dar žinomas kaip Touil), gimęs 1970 6 1 Alžyre – al-Takfir ir al-Hijra narys

                  13.

                  EL FATMI, Nouredine (dar žinomas kaip Nouriddin EL FATMI; dar žinomas kaip Nouriddine EL FATMI, dar žinomas kaip Noureddine EL FATMI, dar žinomas kaip Abu AL KA'E KA'E; dar žinomas kaip Abu QAE QAE; dar žinomas kaip FOUAD; dar žinomas kaip FZAD; dar žinomas kaip Nabil EL FATMI; dar žinomas kaip Ben MOHAMMED; dar žinomas kaip Ben Mohand BEN LARBI; dar žinomas kaip Ben Driss Muhand IBN LARBI; dar žinomas kaip Abu TAHAR; dar žinomas kaip EGGIE), gimęs 1982 8 15 Midare (Marokas), paso (išduotas Maroko Karalystės) Nr. N829139 – Hofstadgroep grupuotės narys

                  14.

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya (Saudo Arabija), Saudo Arabijos pilietis

                  15.

                  FAHAS, Sofiane Yacine, gimęs 1971 9 10 Alžyre (Alžyras) – al-Takfir ir al-Hijra narys

                  16.

                  IZZ-AL-DIN, Hasan (dar žinomas kaip GARBAYA, AHMED; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  17.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  18.

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) – al-Takfir ir al-Hijra narys

                  19.

                  NOUARA, Farid, gimęs 1973 11 25 Alžyre (Alžyras) – al-Takfir ir al-Hijra narys

                  20.

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) – al-Takfir ir al-Hijra narys

                  21.

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) – al-Takfir ir al-Hijra narys

                  22.

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) – al-Takfir ir al-Hijra narys

                  23.

                  SENOUCI, Sofiane, gimęs 1971 4 15 Hussein Dey (Alžyras) – al-Takfir ir al-Hijra narys

                  24.

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) – al-Takfir ir al-Hijra narys

                  25.

                  WALTERS, Jason Theodore James (dar žinomas kaip Abdullah; dar žinomas kaip David), gimęs 1985 3 6 Amersforte (Nyderlandai), paso (išduotas Nyderlandų Karalystės) Nr. NE8146378 – Hofstadgroep grupuotės narys

            2.   GRUPĖS IR SUBJEKTAI

                  1.

                     Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                     Aum Shinrikyo (dar žinoma kaip AUM; dar žinoma kaip Aum Aukščiausioji Tiesa; dar žinoma kaip Aleph)

                  6.

                  Babbar Khalsa

                  7.

                  Filipinų komunistų partija, įskaitant Naują tautų armiją – NTA, Filipinuose

                  8.

                     Gama'a al-Islamiyya (dar žinoma kaip Al-Gama'a al-Islamiyya) (Islamo grupė – IG)

                  9.

                     İslami Büyük Doğu Akıncılar Cephesi – IBDA-C (Didysis islamo rytų karių frontas)

                  10.

                     Hamas, įskaitant Hamas-Izz al-Din al-Qassem

                  11.

                     Hizbul Mujahideen – HM

                  12.

                     Hofstadgroep grupuotė

                  13.

                  Šventosios Žemės paramos ir plėtros fondas

                  14.

                  Tarptautinė sikų jaunimo federacija – TSJF

                  15.

                  Khalistano Zindabad pajėgos – KZF

                  16.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  17.

                     Tamil Eelamo išlaisvinimo tigrai – TEIT

                  18.

                     Ejército de Liberación Nacional (Nacionalinė išlaisvinimo armija)

                  19.

                  Palestinos islamo Jihad – PIJ

                  20.

                  Palestinos išlaisvinimo liaudies frontas – PILF

                  21.

                  Palestinos išlaisvinimo liaudies fronto Aukščiausioji vadovybė (dar žinoma kaip PILF Aukščiausioji vadovybė)

                  22.

                     Fuerzas armadas revolucionarias de Colombia – KRGP (Kolumbijos revoliucinės ginkluotosios pajėgos)

                  23.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija / frontas / partija)

                  24.

                     Sendero Luminoso – SL (Šviečiantis kelias)

                  25.

                     Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  26.

                     Teyrbazen Azadiya Kurdistan – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)

                  27.

                     Autodefensas Unidas de Colombia – AUC (Kolumbijos jungtinės savigynos pajėgos / grupė)


title: 2016 m. sausio 7 d. Politinio ir saugumo komiteto sprendimas (BUSP) 2016/49 dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo skyrimo (EUAM UKRAINE/1/2016)

text:
19.1.2016

               LT

               Europos Sąjungos oficialusis leidinys

               L 12/47

         POLITINIO IR SAUGUMO KOMITETO SPRENDIMAS (BUSP) 2016/49
   2016 m. sausio 7 d.
   dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo skyrimo (EUAM UKRAINE/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 7 straipsnio 1 dalį,
   kadangi:

               (1)

               pagal Sprendimą 2014/486/BUSP Politinis ir saugumo komitetas (toliau – PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) politinės kontrolės vykdymo ir strateginio vadovavimo jai tikslais, įskaitant sprendimą dėl misijos vadovo skyrimo;

               (2)

               2015 m. liepos 23 d. PSK priėmė Sprendimą (BUSP) 2015/1496 (2), kuriuo Kálmán MIZSEI kaip EUAM Ukraine misijos vadovo įgaliojimų terminas pratęsiamas iki 2015 m. lapkričio 30 d.;

               (3)

               2015 m. gruodžio 18 d. Sąjungos vyriausiasis įgaliotinis užsienio reikalams ir saugumo politikai pasiūlė Kęstutį LANČINSKĄ paskirti EUAM Ukraine misijos vadovu,

         PRIĖMĖ ŠĮ SPRENDIMĄ:
   1 straipsnis
   Kęstutis LANČINSKAS skiriamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovu nuo 2016 m. vasario 1 d. iki 2017 m. sausio 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. sausio 7 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 217, 2014 7 23, p. 42.

      (2)  2015 m. liepos 23 d. Politinio ir saugumo komiteto sprendimas (BUSP) 2015/1496, kuriuo pratęsiamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/3/2015) (OL L 233, 2015 9 5, p. 7).


title: 2016 m. birželio 20 d. Tarybos sprendimas (BUSP) 2016/993, kuriuo iš dalies keičiamas Sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA)

text:
21.6.2016

               LT

               Europos Sąjungos oficialusis leidinys

               L 162/18

         TARYBOS SPRENDIMAS (BUSP) 2016/993
   2016 m. birželio 20 d.
   kuriuo iš dalies keičiamas Sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. gegužės 18 d. Taryba priėmė Sprendimą (BUSP) 2015/778 (1);

               (2)

               2016 m. gegužės 23 d. Taryba savo išvadose dėl EUNAVFOR MED operacijos SOPHIA palankiai įvertino Libijos nacionalinės santarvės Vyriausybės prezidentinės tarybos pirmininko pareikštą pasirengimą bendradarbiauti su Sąjunga remiantis tomis išvadomis, susitarė vieniems metams pratęsti EUNAVFOR MED operacijos SOPHIA įgaliojimus ir, išlaikant susitelkimą į jos pagrindinius įgaliojimus, papildyti juos dviem pagalbinėmis užduotimis:

                           —

                           Libijos pakrančių apsaugos pajėgų ir karinio jūrų laivyno gebėjimų stiprinimas, mokymas ir keitimasis informacija su jais, remiantis teisėtų Libijos valdžios institucijų prašymu, atsižvelgiant į poreikį užtikrinti Libijos politinę atsakomybę,

                           —

                           dalyvavimas dalijantis informacija, taip pat įgyvendinant JT ginklų embargą atviroje jūroje prie Libijos krantų remiantis nauja JT Saugumo Tarybos rezoliucija;

               (3)

               JT Saugumo Taryba Libijai taikomą ginklų embargą nustatė, iš dalies keitė ir patvirtino JT Saugumo Tarybos rezoliucijomis (toliau – JT ST rezoliucija) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) ir 2278 (2016);

               (4)

               2016 m. birželio 14 d. JT Saugumo Taryba priėmė JT ST rezoliuciją 2292 (2016) dėl Libijai taikomo ginklų embargo, kurioje visų pirma išreiškiamas susirūpinimas, kad padėtį Libijoje blogina vykdoma nelegalių ginklų ir susijusių reikmenų kontrabanda;

               (5)

               Taryba pabrėžia, kad reikia skubiai pradėti dviejų pagalbinių užduočių operacinį įgyvendinimą prieš pasibaigiant pradiniam EUNAVFOR MED operacijos SOPHIA įgaliojimų terminui;

               (6)

               Sprendimas (BUSP) 2015/778 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2015/778 iš dalies keičiamas taip:

               1)

               1 straipsnio 1 dalis pakeičiama taip:
               „1.   Vadovaudamasi taikytina tarptautine teise, įskaitant UNCLOS ir visas JT Saugumo Tarybos rezoliucijas, Sąjunga vykdo karinę krizių valdymo operaciją, kuria padedama suardyti neteisėto žmonių gabenimo ir prekybos žmonėmis tinklų Viduržemio jūros regiono pietų centrinėje dalyje verslo modelį (toliau – EUNAVFOR MED operacija SOPHIA), tai užtikrinant sistemingomis pastangomis nustatyti, sulaikyti ir sunaikinti laivus ir turtą, kuriais naudojasi neteisėtai žmones gabenantys asmenys ir prekiautojai žmonėmis arba įtariama, kad jie jais naudojasi. Tuo tikslu EUNAVFOR MED operacija SOPHIA taip pat rengia mokymus Libijos pakrančių apsaugos pajėgoms ir kariniam jūrų laivynui. Be to, operacija prisideda prie neteisėtos prekybos ginklais prevencijos jos sutartoje operacijos teritorijoje laikantis JT ST rezoliucijos 1970 (2011) ir vėlesnių rezoliucijų dėl Libijai taikomo ginklų embargo, įskaitant JT ST rezoliuciją 2292 (2016).“;

               2)

               2 straipsnio 2 dalies pirmas sakinys pakeičiamas taip:
               „Kiek tai susiję su pagrindinėmis jos užduotimis neteisėto žmonių gabenimo ir prekyba žmonėmis srityje, EUNAVFOR MED operacija SOPHIA vykdoma eilės tvarka išdėstytais etapais ir vadovaujantis tarptautinės teisės reikalavimais.“;

               3)

               įterpiami šie straipsniai:
               „2a straipsnis
               Libijos pakrančių apsaugos pajėgų ir karinio jūrų laivyno gebėjimų stiprinimas ir mokymas
               1.   EUNAVFOR MED operacija SOPHIA vykdo pagalbinę užduotį – padeda stiprinti Libijos pakrančių apsaugos pajėgų ir karinio jūrų laivyno gebėjimus ir juos mokyti teisėsaugos užduočių jūroje klausimais, visų pirma siekiant užkirsti kelią neteisėtam žmonių gabenimui ir prekybai žmonėmis.
               2.   PSK nusprendus, kad užbaigta būtina parengiamoji veikla, visų pirma susijusi su pajėgų kūrimu ir besimokančiųjų patikrinimo procedūromis, 1 dalyje nurodyta pagalbinė užduotis vykdoma atviroje jūroje EUNAVFOR MED operacijos SOPHIA sutartoje operacijos teritorijoje, kaip apibrėžta atitinkamuose planavimo dokumentuose.
               3.   1 dalyje nurodyta pagalbinė užduotis taip pat gali būti vykdoma Libijos arba priimančiosios trečiosios Libijos kaimyninės valstybės teritorijoje, įskaitant jos teritorinius vandenis, jei, Tarybai atlikus įvertinimą, taip nuspręstų PSK, remiantis Libijos ar atitinkamos priimančiosios valstybės kvietimu ir laikantis tarptautinės teisės.
               4.   Atsižvelgiant į išimtinius operacinius reikalavimus, remiantis kvietimu, dalis 1 dalyje nurodytos pagalbinės užduoties gali būti vykdoma valstybėje narėje, taip pat ir atitinkamuose mokymo centruose.
               5.   Kiek to reikia 1 dalyje nurodytai pagalbinei užduočiai vykdyti, EUNAVFOR MED operacija SOPHIA gali rinkti bei saugoti informaciją, įskaitant asmens duomenis, gautą galimų besimokančiųjų patikrinimo procedūrų tikslais, ir ja dalytis su valstybėmis narėmis, UNSMIL, Europolu ir FRONTEX, jei yra gautas besimokančiųjų rašytinis sutikimas. Be to, EUNAVFOR MED operacija SOPHIA gali rinkti ir saugoti būtiną besimokančiųjų medicininę informaciją ir biometrinius duomenis, gavusi jų rašytinį sutikimą.
               2b straipsnis
               Dalyvavimas dalijantis informacija ir JT ginklų embargo įgyvendinime atviroje jūroje prie Libijos krantų
               1.   Vykdydama savo pagalbinę užduotį dalyvauti įgyvendinant JT ginklų embargą atviroje jūroje prie Libijos krantų, EUNAVFOR MED operacija SOPHIA renka informaciją ir dalijasi ja su atitinkamais partneriais ir agentūromis taikant planavimo dokumentuose numatytus mechanizmus, kad prisidėtų prie visapusiško informuotumo apie padėtį jūroje sutartoje operacijos teritorijoje, kaip apibrėžta atitinkamuose planavimo dokumentuose. Tais atvejais, kai tokia informacija yra įslaptinta ir pažymėta ne aukštesne nei „RESTREINT UE/ES RESTRICTED“ slaptumo žyma, ja gali būti dalijamasi su atitinkamais partneriais ir agentūromis pagal Sprendimą 2013/488/ES ir remiantis vyriausiojo įgaliotinio sudarytais susitarimais su tais partneriais, visapusiškai laikantis abipusiškumo ir įtraukumo principų. Gautą įslaptintą informaciją EUNAVFOR MED operacija SOPHIA tvarko nedarydama skirtumo tarp savo personalo narių ir tik operacinių reikalavimų pagrindu.
               2.   PSK nusprendus, kad įvykdytos atitinkamos sąlygos, EUNAVFOR MED operacija SOPHIA pradeda sutartoje operacijos teritorijoje, kaip apibrėžta atitinkamuose planavimo dokumentuose, atviroje jūroje prie Libijos krantų tikrinti į Libiją ar iš jos plaukiančius laivus, jeigu yra pagrįstų priežasčių manyti, kad tokiais laivais į Libiją ar iš jos tiesiogiai arba netiesiogiai vežami ginklai arba susiję reikmenys, pažeidžiant Libijai nustatytą ginklų embargą, ir imasi atitinkamų veiksmų tokiems objektams konfiskuoti ir sunaikinti, be kita ko, tam, kad nukreiptų tokius laivus ir jų įgulas į tinkamą uostą tokiam sunaikinimui palengvinti, gavus uosto valstybės sutikimą, laikydamasi atitinkamų JT Saugumo Tarybos rezoliucijų, įskaitant JT ST rezoliuciją 2292 (2016).
               3.   Laikydamasi atitinkamų JT Saugumo Tarybos rezoliucijų, įskaitant JT ST rezoliuciją 2292 (2016), EUNAVFOR MED operacija SOPHIA gali, vykdydama patikrinimus pagal 2 dalį, rinkti su objektų, draudžiamų pagal Libijai nustatytą ginklų embargą, vežimu tiesiogiai susijusius įrodymus. Tokius įrodymus ji gali perduoti atitinkamoms valstybių narių teisėsaugos institucijoms ir (arba) kompetentingoms Sąjungos įstaigoms.“;

               4)

               11 straipsnio 2 dalis pakeičiama taip:
               „2.   Laikotarpio nuo 2015 m. gegužės 18 d. iki 2016 m. liepos 27 d. EUNAVFOR MED operacijos SOPHIA bendrų išlaidų orientacinė suma – 11,82 mln. EUR. Sprendimo (BUSP) 2015/528 25 straipsnio 1 dalyje nurodyta orientacinės sumos procentinė dalis – 70 % įsipareigojimams ir 40 % mokėjimams.“;

               5)

               11 straipsnis papildomas šia dalimi:
               „3.   Laikotarpio nuo 2016 m. liepos 28 d. iki 2017 m. liepos 27 d. EUNAVFOR MED operacijos SOPHIA bendrų išlaidų orientacinė suma – 6 700 000 EUR. Sprendimo (BUSP) 2015/528 25 straipsnio 1 dalyje nurodyta orientacinės sumos procentinė dalis – 0 % įsipareigojimams ir 0 % mokėjimams.“;

               6)

               12 straipsnis papildomas šia dalimi:
               „3a.   Tuo atveju, kai reikia patenkinti konkrečius veiklos poreikius, vyriausiasis įgaliotinis įgaliojamas teisėtoms Libijos valdžios institucijoms suteikti bet kokią ES įslaptintą informaciją, pažymėtą ne aukštesne nei „RESTREINT UE/ES RESTRICTED“ slaptumo žyma, kuri sukaupta EUNAVFOR MED operacijos SOPHIA tikslais, laikantis Sprendimo 2013/488/ES. Šiuo tikslu sudaromi vyriausiojo įgaliotinio ir Libijos kompetentingų valdžios institucijų susitarimai.“;

               7)

               13 straipsnio antra pastraipa pakeičiama taip:
               „EUNAVFOR MED operacija SOPHIA baigiasi 2017 m. liepos 27 d.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 20 d.

            Tarybos vardu

            Pirmininkė

         F. MOGHERINI

      (1)  2015 m. gegužės 18 d. Tarybos sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (OL L 122, 2015 5 19, p. 31).


title: 2009 m. liepos 27 d. Tarybos sprendimas 2009/569/BUSP dėl paramos Cheminio ginklo uždraudimo organizacijos (OPCW) veiksmams įgyvendinant ES kovos su masinio naikinimo ginklų platinimu strategiją

text:
29.7.2009

               LT

               Europos Sąjungos oficialusis leidinys

               L 197/96

      TARYBOS SPRENDIMAS 2009/569/BUSP
   2009 m. liepos 27 d.
   dėl paramos Cheminio ginklo uždraudimo organizacijos (OPCW) veiksmams įgyvendinant ES kovos su masinio naikinimo ginklų platinimu strategiją
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 13 straipsnio 3 dalį ir 23 straipsnio 1 dalį,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją (toliau – ES strategija), kurios III skyriuje pateiktas kovos su tokiu platinimu priemonių sąrašas.

               (2)

               ES strategijoje pabrėžiamas Cheminio ginklo uždraudimo konvencijos (CWC) ir Cheminio ginklo uždraudimo organizacijos (OPCW) esminis vaidmuo kuriant pasaulį be cheminio ginklo. Savo strategijoje ES įsipareigojo dėti pastangas, kad būtų visuotinai laikomasi pagrindinių nusiginklavimo ir neplatinimo sutarčių bei susitarimų, įskaitant CWC. ES strategijos tikslai papildo OPCW tikslus, kurių ji siekia būdama atsakinga už CWC įgyvendinimą.

               (3)

               2004 m. lapkričio 22 d. Taryba priėmė Bendruosius veiksmus 2004/797/BUSP dėl paramos OPCW veiksmams, įgyvendinant ES kovos su masinio naikinimo ginklų platinimu strategiją (1), kuriems nustojus galioti 2005 m. gruodžio 12 d. buvo priimti Bendrieji veiksmai 2005/913/BUSP (2), o 2007 m. kovo 19 d. – Bendrieji veiksmai 2007/185/BUSP (3). Šių priemonių taikymo laikas baigiasi 2009 m. liepos 31 d.

               (4)

               Nuo ES bendrųjų veiksmų dėl paramos OPCW veiksmams įgyvendinimo pradžios 2005 m. 21 šalis pasirašė ir ratifikavo CWC, OPCW valstybių narių skaičių padidindamos iki 188. Tokią intensyvią ir tikslingą ES paramą OPCW veiksmams reikia teikti toliau aktyviai įgyvendinant ES strategijos III skyrių. Priemonės, susijusios su visuotiniu CWC taikymu, turėtų būti taikomos toliau ir būti tikslinamos bei nukreipiamos atsižvelgiant į mažėjantį valstybių, kurios nėra CWC Šalys, skaičių. Šią veiklą turėtų papildyti naujos priemonės, skirtos remti konkrečius OPCW vykdomus projektus siekiant visiško CWC įgyvendinimo ir sustiprinti tarptautinį bendradarbiavimą su cheminėmis medžiagomis susijusios veiklos srityje,

         NUSPRENDĖ:
   1 straipsnis
   1.   Siekdama nedelsiant ir praktiškai taikyti kai kurias ES strategijos dalis, Europos Sąjunga remia OPCW veiksmus siekiant šių tikslų:

               —

               stiprinti valstybių, kurios yra Konvencijos Šalys, gebėjimus vykdyti Konvencijoje nustatytas pareigas, ir

               —

               skatinti visuotinį taikymą raginant valstybes, kurios nėra Konvencijos Šalys, prisijungti prie Konvencijos.

         2.   Todėl ES strategijoje nurodytas priemones atitinkantys OPCW projektai yra šie:

               I projektas. Įgyvendinimas nacionaliniu lygiu, tikrinimas ir visuotinis taikymas
               Veikla:

                           —

                           dvišaliai techninės pagalbos vizitai,

                           —

                           muitinės pareigūnų mokymas, skirtas Konvencijos perdavimo režimo techniniams aspektams,

                           —

                           nacionalinių lydinčiųjų asmenų mokymas,

                           —

                           nacionalinių institucijų darbuotojų mokymas naudotis elektroninio deklaravimo priemone,

                           —

                           pavojų tikrinimo vietoje pratybos.

               II projektas. Tarptautinis bendradarbiavimas
               Veikla:

                           —

                           analitinių gebėjimų ugdymo kursas,

                           —

                           seminaras Cheminio ginklo uždraudimo konvencijos ir cheminių procesų saugos klausimais.

               III projektas. Seminaras: OPCW indėlis užtikrinant tarptautinį saugumą ir sprendžiant problemas

               IV projektas. Vykdomosios tarybos atstovų vizitai į cheminių ginklų naikinimo objektus

               V projektas. Antrasis Mokslinės patariamosios tarybos posėdis

               VI projektas. Seminaras: OPCW indėlis saugumo ir neplatinimo srityje

               VII projektas. Valstybių, kurios yra Konvencijos Šalys, pasirengimas užkirsti kelią teroro aktams, kuriuose naudojamos cheminės medžiagos
               Veikla:

                           —

                           imitacinės pratybos,

                           —

                           regioninis seminaras Konvencijos X straipsnio klausimu.

               VIII projektas. Afrikai skirta programa
               Veikla:

                           —

                           dvišaliai techninės pagalbos vizitai,

                           —

                           informavimo veikla; akademinė ir mokymo įstaiga – Kofi Annan centras,

                           —

                           muitinės pareigūnų mokymas, skirtas Konvencijos perdavimo režimo techniniams aspektams,

                           —

                           valstybių, kurios nėra Konvencijos Šalys, informavimas,

                           —

                           analitinių gebėjimų ugdymo kursas,

                           —

                           pramonės sektoriaus informavimas. Seminaras Cheminio ginklo uždraudimo konvencijos ir cheminių procesų saugos klausimais,

                           —

                           regioninis seminaras. X straipsnis ir regioninio bendradarbiavimo paramos teikimo bei reagavimo į ekstremalias situacijas klausimai.

         Išsamus projektų aprašymas pateikiamas šio sprendimo I priede.
   2 straipsnis
   1.   Pirmininkaujanti valstybė narė, kuriai padeda Tarybos generalinis sekretorius-vyriausiasis įgaliotinis BUSP (generalinis sekretorius-vyriausiasis įgaliotinis), atsako už šio sprendimo įgyvendinimą. Su Komisija visapusiškai bendradarbiaujama.
   2.   1 straipsnio 2 dalyje nurodytų projektų techninį įgyvendinimą atlieka OPCW Techninis sekretoriatas (toliau – Techninis sekretoriatas). Šią užduotį jis vykdo vadovaudamasis pirmininkaujančios valstybės narės įgaliojimais ir prižiūrint generaliniam sekretoriui-vyriausiajam įgaliotiniui. Šiuo tikslu generalinis sekretorius-vyriausiasis įgaliotinis su Techniniu sekretoriatu sudaro būtinus susitarimus.
   3.   Pirmininkaujanti valstybė narė, generalinis sekretorius-vyriausiasis įgaliotinis ir Komisija pagal savo atitinkamą kompetenciją reguliariai koordinuoja savo veiksmus, susijusius su projektu.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansinė suma yra 2 110 000 EUR.
   2.   Iš 1 dalyje nustatytos sumos finansuojamos išlaidos tvarkomos laikantis Europos Bendrijų bendrajam biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji sudaro finansavimo susitarimą su Techniniu sekretoriatu. Susitarime numatoma, kad Techninis sekretoriatas turi užtikrinti ES įnašo matomumą atitinkamai pagal jo dydį.
   4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Ji praneša Tarybai apie visus sunkumus to proceso metu ir susitarimo sudarymo datą. Komisija Europos Sąjungos oficialiojo leidinio C serijoje paskelbia pranešimą apie finansavimo susitarimo sudarymo datą.
   4 straipsnis
   Pirmininkaujanti valstybė narė, kuriai padeda generalinis sekretorius-vyriausiasis įgaliotinis, pateikia Tarybai šio sprendimo įgyvendinimo ataskaitą, parengtą remiantis reguliariomis Techninio sekretoriato ataskaitomis. Taryba šių ataskaitų pagrindu atlieka įvertinimą. Su Komisija visapusiškai bendradarbiaujama. Ji teikia ataskaitas dėl 1 straipsnio 2 dalyje nurodytų projektų finansinių aspektų.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti po 18 mėnesių nuo finansavimo susitarimo, nurodyto 3 straipsnio 3 dalyje, sudarymo. Tačiau jis nustoja galioti po 6 mėnesių nuo jo įsigaliojimo, jei iki to laiko nesudaromas tas finansavimo susitarimas.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. liepos 27 d.

            Tarybos vardu

            Pirmininkas

         C. BILDT

      (1)  OL L 349, 2004 11 25, p. 63.

      (2)  OL L 331, 2005 12 17, p. 34.

      (3)  OL L 85, 2007 3 27, p. 10.

      PRIEDAS

         ES parama OPCW veiksmams įgyvendinant ES kovos su masinio naikinimo ginklų platinimu strategiją

         I projektas. Įgyvendinimas nacionaliniu lygiu, tikrinimas ir visuotinis taikymas

         Uždavinys

      Stiprinti valstybių, kurios yra Konvencijos Šalys, gebėjimus vykdyti Konvencijoje nustatytas pareigas ir skatinti valstybes, kurios nėra Konvencijos Šalys, geriau suprasti prisijungimo prie Konvencijos bei aktyvesnio dalyvavimo OPCW veikloje privalumus.

         Tikslas

      —   1 tikslas

                  —

                  Valstybės, kurios yra Konvencijos Šalys, daro pažangą siekdamos:

                              —

                              įvykdyti nacionalinius įgyvendinimo reikalavimus pagal Konvencijos VII straipsnį,

                              —

                              vykdyti savo deklaracijų ir patikrinimo deklaracijų reikalavimus pagal Konvencijos VI straipsnį,

                              —

                              suprasti su pavojų tikrinimu susijusias procedūras pagal Konvencijos IX straipsnį, taip pat susijusius pavojus ir kitus klausimus.

            —   2 tikslas

                  —

                  Valstybės, kurios nėra Konvencijos Šalys, aktyviau dalyvauja OPCW veikloje ir geriau supranta Konvenciją ir jos teikiamus privalumus.

         Rezultatai

      —   1 rezultatas

                  —

                  Nacionalinės institucijos sustiprino savo gebėjimus rengti nacionalinius įgyvendinamuosius teisės aktus.

                  —

                  Muitinės pareigūnai sustiprino savo gebėjimus nustatyti Konvencijoje nurodytas chemines medžiagas ir tiksliai pateikti numatytus duomenis apie chemines medžiagas nacionalinėms institucijoms.

                  —

                  Nacionalinės institucijos sustiprino savo gebėjimus parengti ir laiku pateikti deklaracijas, visų pirma elektronine forma.

                  —

                  Nacionalinių institucijų pareigūnai yra apmokyti lydėti OPCW tikrinimo grupes.

                  —

                  Valstybės, kurios yra Konvencijos Šalys, daugiau nusimano apie pavojų tikrinimo mechanizmą – pagrindinę turimą tikrinimo priemonę nustatyti galimą Konvencijos nesilaikymo atvejį.

                  —

                  Valstybėms, kurios yra Konvencijos Šalys, garantuojama, kad Techninis sekretoriatas yra pasirengęs sėkmingai atlikti pavojų patikrinimą ir veiksmingai taikyti Konvencijos tikrinimo sistemą.

            —   2 rezultatas

                  —

                  Valstybės, kurios nėra Konvencijos Šalys, aktyviau dalyvauja OPCW veikloje ir geriau susipažino su prisijungimo prie Konvencijos nauda bei aktyviau dalyvauja OPCW veikloje.

         Veikla

      Dvišaliai techninės pagalbos vizitai: parama valstybėms, kurios yra Konvencijos Šalys, bus teikiama rengiant techninės pagalbos vizitus, kurie bus planuojami kiekvienu konkrečiu atveju ir vykdomi tikslinei paramai teikti, kad būtų tenkinami valstybių, kurios yra Konvencijos Šalys, prašymuose nurodyti poreikiai. Ši parama apims supažindinimo ir informavimo veiklą, rengiant nacionalinius informuotumo didinimo seminarus, specializuotus mokymo kursus, teikiant paramą rengti nacionalinius įgyvendinamuosius teisės aktus bei įgyvendinant susijusias priemones, ir VI straipsnyje nurodytas su pramone susijusias temas.
      Muitinės pareigūnų mokymas, skirtas Konvencijos perdavimo režimo techniniams aspektams: muitinės pareigūnams parama buvo teikiama pagal ankstesnius trejus bendruosius veiksmus. Remiantis įgyta patirtimi muitinės pareigūnų informavimas mokymo kursuose bus vykdomas siekiant patobulinti duomenų apie nustatytų cheminių medžiagų importą ir eksportą rinkimą ir perdavimą nacionalinėms institucijoms. Rengiami regioniniai ir subregioniniai mokymo kursai apims praktinį demonstravimą ir pratybas.
      Nacionalinių lydinčiųjų asmenų mokymas: mokymo kursai bus rengiami siekiant didinti valstybių, kurios yra Konvencijos Šalys, informuotumą apie jų teises ir pareigas atliekant patikrinimus pagal VI straipsnį. Faktinis nacionalinių lydinčiųjų asmenų mokymas bus vykdomas organizuojant subregioninius mokymo kursus, kurių metu bus teikiama atitinkama informacija apie tikrinimo sistemą, visų pirma apie VI straipsnyje nurodytų patikrinimų vykdymą. Tokie mokymo kursai taip pat apims praktines pratybas objekte ir imitacines pratybas.
      Nacionalinių institucijų darbuotojų mokymas naudotis elektroninio deklaravimo priemone: regioniniu arba subregioniniu lygiu rengiamuose mokymo kursuose ir supažindinimo seminaruose dalyvaujantys nacionalinių institucijų darbuotojai gaus priemonių ir įgys žinių, kaip rinkti, prižiūrėti ir analizuoti informaciją apie dvejopo naudojimo cheminių medžiagų gamybą, perdirbimą ir naudojimą; jie taps geriau pasirengę laiku pateikti tikslias deklaracijas ir nustatyti bet kokį galimą pavojų ir (arba) platinimo veiklą.
      Pavojų patikrinimo vietoje pratybos: bus vykdomos plataus masto pratybos siekiant, kad valstybės, kurios yra Konvencijos Šalys, geriau žinotų ir suprastų su pavojų patikrinimu susijusias procedūras. Be to, šios pratybos suteiks galimybę Techniniam sekretoriatui išbandyti ir pagerinti savo gebėjimus bei pajėgumus organizuoti pavojų patikrinimus ir nustatyti problemas, dėl kurių, jų nežinant arba nesprendžiant, galėtų sumažėti sekretoriato gebėjimas veiksmingai atlikti realų pavojų patikrinimą.
      Valstybių, kurios nėra Konvencijos Šalys, informavimas: valstybių, kurios nėra Konvencijos šalys, atstovų, galinčių daryti įtaką nacionaliniams veiksmams, susijusiems su prisijungimu / ratifikavimu, ir tiesiogiai dalyvaujančių sprendžiant su Konvencija susijusius klausimus, veikla bus remiama siekiant sudaryti sąlygas dalyvauti įvairiose programose, kurias rengia Tarptautinio bendradarbiavimo ir paramos padalinys. Šios programos apims valstybių, kurios yra Konvencijos Šalys, nacionalinėms institucijoms skirtus regioninius praktinius seminarus ir muitinėms skirtus regioninius praktinius seminarus. Prireikus Techninio sekretoriato išorės santykių padalinio darbuotojų veikla taip pat bus finansuojama, kad jie galėtų dalyvauti šiuose susitikimuose siekiant užmegzti reikalingus ryšius ir bendradarbiauti su paramą gaunančiais dalyviais iš valstybių, kurios nėra Konvencijos Šalys. Be to, atsižvelgiant į būtinybę, šioje paramos valstybėms, kurios nėra Konvencijos Šalys, schemoje taip pat numatyti konkretiems poreikiams pritaikyti vizitai ir priemonės, kuriuose dalyvaus valstybės, kurios nėra Konvencijos Šalys.

         II projektas. Tarptautinis bendradarbiavimas

         Uždavinys

      Stiprinti valstybių, kurios yra Konvencijos Šalys, technologinius pajėgumus pasitelkiant tarptautinį bendradarbiavimą su cheminėmis medžiagomis susijusios veiklos srityje siekiant tikslų, kurių nedraudžia Konvencija.

         Tikslas

      —   1 tikslas

                  —

                  Besivystančios ekonomikos arba pereinamojo laikotarpio ekonomikos valstybės, kurios yra Konvencijos Šalys, dalyvauja įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Besivystančios ekonomikos arba pereinamojo laikotarpio ekonomikos valstybės, kurios yra Konvencijos Šalys, stiprina savo valstybės finansuojamų laboratorijų gebėjimus įgyvendinti Konvenciją cheminių medžiagų naudojimo taikiais tikslais srityje.

            —   2 tikslas

                  —

                  Besivystančios ekonomikos arba pereinamojo laikotarpio ekonomikos valstybės, kurios yra Konvencijos Šalys, toliau skatina pagal XI straipsnį nacionaliniu lygiu įgyvendinti su pramonės sektoriumi susijusias Konvencijos nuostatas taikant veiksmingesnius cheminių procesų saugos valdymo metodus.

         Rezultatai

      —   1 rezultatas

                  —

                  Sustiprinti besivystančios ekonomikos arba pereinamojo laikotarpio ekonomikos valstybių, kurios yra Konvencijos Šalys, gebėjimai dalyvauti įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Aukštesnis besivystančios ekonomikos arba pereinamojo laikotarpio ekonomikos valstybių, kurios yra Konvencijos Šalys, techninės kompetencijos lygis valstybės finansuojamose laboratorijose tirti chemines medžiagas, susijusias su Konvencijos įgyvendinimu nacionaliniu lygiu, ir chemines medžiagas naudoti taikiais tikslais taikant šiuolaikinius tyrimo metodus, visų pirma naudojant dujų chromatografiją (GC) ir dujų chromatografiją-masės spektrometriją (GC-MS).

            —   2 rezultatas

                  —

                  Sustiprinti besivystančios ekonomikos arba pereinamojo laikotarpio ekonomikos valstybių, kurios yra Konvencijos Šalys, gebėjimai dalyvauti įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Aukštesnis besivystančios ekonomikos arba pereinamojo laikotarpio ekonomikos valstybių, kurios yra Konvencijos Šalys, mažųjų ir vidutinių įmonių darbuotojų, pramonės asociacijų atstovų ir nacionalinių institucijų arba vyriausybinių institucijų kompetencijos bei supratimo lygis procesų saugos valdymo mažosiose ir vidutinėse chemijos įmonėse.

         Veikla

      Tyrimo gebėjimų stiprinimo kursai. Dvi savaites vyksiančiuose kursuose dalyviai įgys teorinių žinių bei praktinės patirties dujų chromatografijos ir dujų chromatografijos-masės spektrometrijos srityse; kursai apims techninės įrangos, sistemos patvirtinimo bei optimizavimo ir problemų nustatymo temas. Be to, daug dėmesio bus skirta aplinkos mėginių ruošimui ir tokių mėginių GC bei GC-MS tyrimams, skirtiems su Konvencija susijusioms cheminėms medžiagoms. Dalyviams taip pat bus surengtas intensyvus praktinis mokymas, skirtas įvairių mėginių plokštelių, kurios turi būti tiriamos naudojant GC kartu su elementų selektyviais detektoriais ir GC-MS elektronų poveikio bei cheminės jonizacijos būsenose, ruošimui ir jie bus supažindinti su ekstrahavimo, valymo ir derivacijos procedūromis. Šie kursai bus įgyvendinami remiant VERIFIN/TU Delft arba panašioms pripažintoms institucijoms, atrinktoms pasitelkiant skaidrų procesą.
      Pramonės sektoriaus informavimas. Praktinis seminaras Cheminio ginklo uždraudimo konvencijos ir cheminių procesų saugos klausimais: bus pristatyta Konvencija ir pagal ją įgyvendinamos tarptautinio bendradarbiavimo programos. Šio praktinio seminaro metu, inter alia, bus aptariami pramonės sektoriaus geriausios praktikos pavyzdžiai ir procesų saugos valdymo koncepcijos elementai. Šiame praktiniame seminare bus aptariama ne tik Procesų rizikos analizės apžvalga bei Rizika ir veikimas (HAZOP), bet ir žmogiškojo veiksnio principai, pokyčių valdymas, saugos kultūra/darbuotojų dalyvavimas.

         III projektas. Seminaras. Cheminio ginklo uždraudimo organizacijos (OPCW) įnašas užtikrinant tarptautinį saugumą ir sprendžiant problemas

         Uždavinys

      Remti veiksmingą Konvencijos įgyvendinimą ir didinti supratimą apie jos bendrą indėlį užtikrinant tarptautinę taiką ir saugumą.

         Tikslas

                  —

                  1 tikslas. Pateikti bendrą Konvencijos vaidmens ir svarbos tarptautinio saugumo sistemoje apžvalgą.

                  —

                  2 tikslas. Nacionaliniu, regioniniu ir tarptautiniu lygiais didinti svarbiausių Konvencijos suinteresuotųjų subjektų informuotumą apie Konvencijos nuostatas ir įgyvendinimo strategijas.

                  —

                  3 tikslas. Skatinti tinklų kūrimą bei sinergiją ir kitus agentūrų bendradarbiavimo būdus tarptautiniam saugumui užtikrinti.

         Rezultatai

                  —

                  1 rezultatas. Suinteresuotieji subjektai yra geriau informuoti apie Konvencijos svarbą ir teikia didesnę paramą OPCW veiklai, įskaitant jos pasaulinio masto programą bei veiklą.

                  —

                  2 rezultatas. Suinteresuotieji subjektai daugiau žino apie Konvenciją ir novatoriškas jos įgyvendinimo strategijas.

                  —

                  3 rezultatas. Valstybės, kurios nėra Konvencijos Šalys, suintensyvino dialogą ir bendradarbiavimo santykius su OPCW siekdamos sudaryti palankesnes sąlygas sutelkti savo pastangas prisijungti prie Konvencijos.

                  —

                  4 rezultatas. Chemijos pramonės sektorius stiprina savo gebėjimus koordinuoti bendras Konvencijos įgyvendinimo iniciatyvas.

         Veikla

      Seminaras. Seminaras vyks Hagoje arba suinteresuotojoje valstybėje, kuri yra Konvencijos Šalis. Techninio sekretoriato darbuotojai ir kitų tarpvyriausybinių organizacijų, valstybių, kurios yra Konvencijos Šalys, chemijos pramonės sektoriaus ir akademinės bendruomenės atstovai pristatys su Konvencija susijusias atitinkamas temas. Be to, šis seminaras suteiks galimybę Techniniam sekretoriatui surengti dvišales konsultacijas su dalyvaujančiomis tarpvyriausybinėmis organizacijomis ir valstybėmis, kurios nėra Konvencijos Šalys. Seminaras bus rengiamas bendradarbiaujant su priimančiąja šalimi ir bet kuria suinteresuotąja (ir atitinkama) organizacija arba jai remiant.

         IV projektas. Vykdomosios tarybos atstovų vizitai į cheminio ginklo naikinimo objektus

         Uždavinys

      Paspartinti cheminio ginklo atsargų ir cheminio ginklo gamybos objektų naikinimą taikant Konvencijoje numatytas patikrinimo priemones.

         Tikslas

                  —

                  1 tikslas. Valstybės, kurios yra Konvencijos Šalys, gali stebėti pažangą, padarytą siekiant visiškai sunaikinti cheminio ginklo atsargas, ir gali nustatyti bei spręsti problemas, kad sunaikinimas būtų įgyvendintas ankstyvame etape.

                  —

                  2 tikslas. Valstybės, kurios yra Konvencijos Šalys, tvirčiau tiki, jog imamasi realių ir konkrečių veiksmų, kad būtų visiškai sunaikintos cheminio ginklo atsargos.

         Rezultatai

                  —

                  1 rezultatas. Valstybės, kurios yra Konvencijos Šalys, geriau supranta problemas ir techninius sunkumus, susijusius su cheminio ginklo naikinimu.

                  —

                  2 rezultatas. Valstybės, kurios yra Konvencijos Šalys, tvirčiau tiki, jog imamasi realių ir konkrečių veiksmų, kad būtų visiškai sunaikintos cheminio ginklo atsargos.

         Veikla

      Vizitai į cheminio ginklo naikinimo objektus. Iki šiol buvo surengti du vizitai: 2007 m. spalio mėn. į Anistono cheminio ginklo naikinimo objektą, kuris yra Jungtinėse Amerikos Valstijose, ir 2008 m. rugsėjo mėn. – į Ščučje cheminio ginklo naikinimo objektą, kuris yra Rusijos Federacijoje, ir Pueblo ir Umatilla cheminio ginklo naikinimo objektus, o taip pat ir Jungtinėse Valstijose (2009 m. birželio mėn.). Abu iki šiol surengti vizitai buvo naudingi kaip priemonės, skirtos spręsti klausimus arba problemas, susijusias su cheminį ginklą turinčios valstybės, kuri yra Konvencijos Šalis, programa, pagal kurią ji turi įvykdyti savo įsipareigojimus per patvirtintą pratęstą terminą sunaikinti cheminį ginklą. Todėl, atsižvelgiant į Konferencijoje priimtą sprendimą, akivaizdu, kad per likusius metus iki 2012 m. bus toliau rengiami vizitai į cheminį ginklą turinčių abiejų valstybių, kurios yra Konvencijos Šalys, veikiančius cheminio ginklo naikinimo objektus ir į šiuo metu statomus objektus.

         V projektas. Antras Mokslinės patariamosios tarybos posėdis

         Uždavinys

      Sudaryti sąlygas valstybių, kurios yra Konvencijos Šalys, atstovų konferencijai, vykdomajai tarybai arba valstybėms, kurios yra Konvencijos Šalys, labiau atsižvelgti į pažangą mokslo ir technologijų srityje bei jos galimą poveikį Konvencijos įgyvendinimui.

         Tikslas

      Sudaryti sąlygas generaliniam direktoriui teikti specialias konsultacijas OPCW politikos formavimo organams ir valstybėms, kurios yra Konvencijos Šalys, mokslo ir technologijų srityse, susijusiose su Konvencija.

         Rezultatai

                  —

                  1 rezultatas. Valstybės, kurios yra Konvencijos Šalys, gauna patarimus ir rekomendacijas mokslo ir technologijų srityse, susijusiose su Konvencija.

                  —

                  2 rezultatas. Valstybės, kurios yra Konvencijos Šalys, gauna naujausią informaciją ir yra geriau informuojamos apie mokslo ir technologijų sritis, susijusias su Konvencija.

         Veikla

      Mokslinė patariamoji taryba (MPT): 2009 m. rudenį Hagoje bus surengtas antras MPT posėdis. Trijų dienų posėdžio metu Mokslinė patariamoji taryba toliau svarstys klausimus, susijusius su mokslo ir technologijų pažanga ir jos galimu poveikiu Konvencijos įgyvendinimui. Posėdyje taip pat bus svarstoma laikinosios darbo grupės ataskaita dėl mėginių ėmimo ir analizės, kuri bus parengta tos grupės posėdyje, sušauktame prieš antrąjį Mokslinės patariamosios tarybos posėdį. Laikinoji darbo grupė svarsto klausimus, susijusius su naujais ir papildomais analizės objekte bei už jo ribų ir toksinų (ricino ir saksitoksino) analizės objekte bei už jo ribų metodais.

         VI projektas. Seminaras – OPCW indėlis saugumo ir ginklų neplatinimo srityje

         Uždavinys

      Siekiant prisidėti prie pastangų, kuriomis siekiama pasauliniu mastu kovoti su masinio naikinimo ginklų, visų pirma cheminio ginklo, platinimu.

         Tikslas

                  —

                  1 tikslas. Nacionalinės institucijos ir kiti Konvenciją įgyvendinantys suinteresuotieji subjektai stiprina savo gebėjimus užkirsti kelią cheminio ginklo platinimui bei cheminių medžiagų naudojimui teroro aktams.

                  —

                  2 tikslas. Įkurtas daugiašalis suinteresuotųjų subjektų bendradarbiavimo forumas kaip priemonė, skirta konkrečiai valstybių, kurios yra Konvencijos Šalys, veiklai cheminio ginklo neplatinimo ir kovos su terorizmu srityse remti.

         Rezultatai

                  —

                  1 rezultatas. Padidėjo Konvencijos suinteresuotųjų subjektų informuotumas apie ginklų platinimo grėsmę ir su cheminiu ginklu bei toksinių cheminių medžiagų naudojimu teroro aktams susijusius pavojus.

                  —

                  2 rezultatas. Valstybės, kurios yra Konvencijos Šalys, geriau pasirengusios reaguoti į terorizmo keliamą grėsmę tuo atveju, kai toksinės cheminės medžiagos naudojamos skirtingose aplinkose.

                  —

                  3 rezultatas. Nacionalinės institucijos ir atitinkami nacionaliniai ir tarptautiniai partneriai, chemijos pramonė, akademinė bendruomenė ir OPCW gali gerinti sinergiją ir plėtoti ryšius siekdami bendro tikslo – visapusiško ir veiksmingo Konvencijos įgyvendinimo.

                  —

                  4 rezultatas. Besivystančios ar pereinamojo laikotarpio ekonomikos valstybės, kurios yra Konvencijos Šalys, keičiasi žiniomis ir patirtimi tikrinimo ir kitų įgyvendinimo priemonių srityje ir yra geriau informuotos apie pastarojo meto pokyčius Konvencijos tikrinimo režimo bei apsaugos nuo cheminio ginklo srityse.

         Veikla

      Seminaras. Seminare Techninis sekretoriatas pateiks pranešimus įvairiais klausimais, susijusiais su Konvencijos įgyvendinimu ir jos indėliu saugumo ir ginklų neplatinimo srityse. Įvairūs Konvencijos suinteresuotieji subjektai pateiks pranešimus, o seminaro metu bus surengti praktiniai užsiėmimai specialiais klausimais: su cheminio ginklo platinimu bei toksinių cheminių medžiagų naudojimu teroro aktams susijusių pavojų atitinkamais aspektais. Be to, seminaras suteiks galimybę apsvarstyti ir iškelti klausimus bei pateikti atsakymus dėl OPCW indėlio saugumo ir ginklų neplatinimo srityje.

         VII projektas. Valstybių, kurios yra Konvencijos Šalys, pasirengimas užkirsti kelią teroro aktams, kuriuose naudojamos cheminės medžiagos, ir į juos reaguoti.

         Uždavinys

      Prisidėti prie valstybių, kurios yra Konvencijos Šalys, nacionalinių gebėjimų stiprinimo siekiant sumažinti teroro aktų, kuriems naudojamas cheminis ginklas, pavojų ir geriau reaguoti į pagalbos prašymus cheminio ginklo panaudojimo ar jo panaudojimo pavojaus atveju.

         Tikslas

      —   1 tikslas. Besivystančios ar pereinamojo laikotarpio ekonomikos valstybės, kurios yra Konvencijos Šalys, stiprina savo gebėjimus:

                  —

                  mažinti pavojų, susijusį su galimybe teroristams pasinaudoti medžiagomis, įranga ir žiniomis, kurie galėtų būti panaudoti teroro aktui chemijos įmonėje,

                  —

                  vertinti esamų planų, politikos priemonių ir procedūrų tinkamumą reaguoti į teroro aktą chemijos įmonėje,

                  —

                  reaguoti teroro akto, kuriam panaudotos cheminės medžiagos, atveju,

                  —

                  vykdyti sprendimų priėmimo procesą, įskaitant keitimąsi informacija ir veiksmų koordinavimą su nacionaliniais ir tarptautiniais partneriais teroro akto chemijos įmonėje atveju,

                  —

                  pradėti darbą, susijusį su tikslinių grupių bendradarbiavimo platformos, skirtos reaguoti teroro akto, kuriam panaudotos toksinės cheminės medžiagos, atveju kūrimu.

            —   2 tikslas

                  —

                  Valstybės, kurios yra Konvencijos Šalys, geriau informuotos, kad svarbu laiku pateikti išsamias deklaracijas dėl nacionalinių apsaugos tikslams skirtų programų.

                  —

                  Valstybės, kurios yra Konvencijos Šalys, prisideda prie OPCW pasirengimo reaguoti į pagalbos prašymą.

                  —

                  Valstybės, kurios yra Konvencijos Šalys, regionuose ar subregionuose skatinamos puoselėti ryšius regioniniams tinklams kurti, kad jos geriau suderintai reaguotų į su cheminiu ginklu susijusias ekstremalias situacijas.

         Rezultatai

      —   1 rezultatas. Didesnis besivystančios ar pereinamojo laikotarpio ekonomikos valstybių, kurios yra Konvencijos Šalys, informuotumas apie:

                  —

                  toksinių cheminių medžiagų naudojimą teroro aktams ir (arba) chemijos įmonių saugą ir saugumą,

                  —

                  būtinybę skatinti bendradarbiavimą teroro akto atveju kilus su cheminiu ginklu susijusioms ekstremalioms situacijoms.

            —   2 rezultatas. Stiprinti besivystančios ar pereinamojo laikotarpio ekonomikos valstybių, kurios yra Konvencijos Šalys, gebėjimus:

                  —

                  mažinti pavojų, susijusį su galimybe teroristams pasinaudoti medžiagomis, įranga ir žiniomis, kurie galėtų būti panaudoti teroro aktui chemijos įmonėje,

                  —

                  reaguoti teroro akto, kuriam panaudotos toksinės cheminės medžiagos, atveju,

                  —

                  keistis informacija ir koordinuoti veiksmus su nacionaliniais ir tarptautiniais partneriais teroro akto chemijos įmonėje atveju.

            —   3 rezultatas. Valstybės, kurios yra Konvencijos Šalys, žino, kad svarbu laiku pateikti išsamias deklaracijas dėl nacionalinių apsaugos tikslams skirtų programų.

      —   4 rezultatas. Valstybės, kurios yra Konvencijos Šalys, geriau pasirengusios teikti pagalbą OPCW reaguojant į pagalbos prašymą.

      —   5 rezultatas. Valstybės, kurios yra Konvencijos Šalys, užmezgė ryšius, kuriais remdamosi ateityje galės bendradarbiauti regioniniu lygiu reaguodamos į su cheminiu ginklu susijusias ekstremalias situacijas.

         Veikla

      Imitacinės pratybos. Šia veikla siekiama stiprinti valstybių, kurios yra Konvencijos Šalys, gebėjimus mažinti pavojų, kad cheminis ginklas bus įgytas ar panaudotas terorizmo tikslais. Šia veikla bus siekiama užkirsti kelią teroristams pasinaudoti medžiagomis, įranga ir žiniomis, kurie galėtų būti panaudoti cheminio ginklo kūrimui ir gamybai. Bus parengta išsami imitacinių pratybų koncepcija. Pagrindinis pratybų scenarijus bus teroro aktas chemijos įmonėje, kuriam panaudojamos toksinės cheminės medžiagos. Imitacinių pratybų metu bus nagrinėjamas tarpvalstybinių sprendimų priėmimas, keitimasis informacija ir nacionalinių bei tarptautinių organizacijų savitarpio pagalbos teikimas. Ateityje imitacinės pratybos bus pakartotinai rengiamos kituose regionuose, remiantis Techninio sekretoriato ir valstybių, kurios yra Konvencijos Šalys, parengtu moduliu. Šioje veikloje dalyvaus susiję Tarptautinio bendradarbiavimo ir pagalbos padalinio, Patikrinimo padalinio ir Inspekcijos padalinio skyriai. Imitacines pratybas rengs Specialiųjų projektų tarnyba.
      Regioninis seminaras. Regioninis seminaras yra skirtas keliems su pagalba ir apsauga susijusiems klausimams apsvarstyti ir išnagrinėti, ypač daug dėmesio skiriant šioms sritims: valstybių, kurios yra Konvencijos Šalys, teisėms ir pareigoms pagal Konvencijos X straipsnį, deklaracijų dėl apsaugos programų teikimui, X straipsnio trūkumų ir probleminių sričių nagrinėjimui ir pagalbos bei apsaugos veiklos regione apžvalgai. Valstybės, kurios yra Konvencijos Šalys, pateiks pranešimus, kad apsikeistų veiklos metodais ir įgyta patirtimi.

         VIII projektas. Afrikai skirta programa

         Uždavinys

      Stiprinti valstybių, kurios yra Konvencijos Šalys, gebėjimus vykdyti Konvencijoje joms nustatytas pareigas ir skatinti valstybes, kurios nėra Konvencijos Šalys, geriau žinoti prisijungimo prie Konvencijos bei aktyvesnio dalyvavimo OPCW veikloje privalumus.

         Tikslas

      —   1 tikslas. Afrikos valstybės, kurios yra Konvencijos Šalys, daro pažangą siekdamos:

                  —

                  įvykdyti nacionalines įgyvendinamąsias priemones pagal Konvencijos VII straipsnį,

                  —

                  vykdyti savo deklaracijas ir patikrinimo deklaracijų reikalavimus pagal Konvencijos VI straipsnį.

            —   2 tikslas

                  —

                  Afrikos valstybės, kurios yra Konvencijos Šalys, daro pažangą siekdamos: įtraukti Konvenciją į Kofi Annan tarptautinio taikos palaikymo mokymo centro (KAIPTC) mokymo programą.

            —   3 tikslas

                  —

                  Valstybės, kurios nėra Konvencijos Šalys, aktyviau dalyvauja OPCW veikloje ir yra geriau susipažinusios su Konvencija ir jos teikiamais privalumais.

            —   4 tikslas

                  —

                  Besivystančios ekonomikos arba pereinamojo laikotarpio ekonomikos Afrikos valstybės dalyvauja įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Besivystančios ekonomikos arba pereinamojo laikotarpio ekonomikos Afrikos valstybės, kurios yra Konvencijos Šalys, stiprina savo valstybės finansuojamų laboratorijų gebėjimus įgyvendinti Konvenciją cheminių medžiagų naudojimo taikiais tikslais srityje.

            —   5 tikslas

                  —

                  Afrikos valstybės, kurios yra Konvencijos Šalys, geriau informuotos, kad svarbu laiku pateikti išsamias deklaracijas dėl nacionalinių apsaugos tikslams skirtų programų.

                  —

                  Afrikos valstybės, kurios yra Konvencijos Šalys, prisideda prie OPCW pasirengimo reaguoti į pagalbos prašymą.

                  —

                  Afrikos valstybės, kurios yra Konvencijos Šalys, regionuose ar subregionuose skatinamos puoselėti ryšius regioniniams tinklams kurti, kad jos geriau suderintai reaguotų į su cheminiu ginklu susijusias ekstremalias situacijas.

         Rezultatai

      —   1 rezultatas

                  —

                  Nacionalinės institucijos sustiprino savo gebėjimus nacionalinių įgyvendinamųjų teisės aktų srityje.

                  —

                  Muitinės pareigūnai sustiprino gebėjimus nustatyti Konvencijoje nurodytas chemines medžiagas ir tiksliai pateikti nacionalinėms institucijoms numatytus duomenis apie chemines medžiagas.

                  —

                  Nacionalinės institucijos sustiprino gebėjimus parengti ir laiku pateikti deklaracijas, visų pirma elektronine forma.

                  —

                  Nacionalinių institucijų pareigūnai yra apmokyti lydėti OPCW tikrinimo grupes.

            —   2 rezultatas

                  —

                  KAIPTC personalas ir centro programų dalyviai bus labiau susipažinę su Konvencija.

            —   3 rezultatas

                  —

                  Valstybės, kurios nėra Konvencijos Šalys, aktyviau dalyvauja OPCW veikloje ir yra geriau susipažinusios su prisijungimo prie Konvencijos privalumais.

            —   4 rezultatas

                  —

                  Sustiprinti besivystančios ekonomikos arba pereinamojo laikotarpio ekonomikos Afrikos valstybių, kurios yra Konvencijos Šalys, gebėjimai dalyvauti įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Aukštesnis besivystančios ekonomikos arba pereinamojo laikotarpio ekonomikos Afrikos valstybių, kurios yra Konvencijos Šalys, techninės kompetencijos lygis valstybės finansuojamose laboratorijose tirti chemines medžiagas, susijusias su Konvencijos įgyvendinimu nacionaliniu lygiu, ir naudoti chemines medžiagas taikiais tikslais taikant šiuolaikinius tyrimo metodus, visų pirma naudojant stalinius dujų chromatografus (GC) ir stalinius dujų chromatografus-masės spektrometrus (GC-MS).

                  —

                  Sustiprinti ekonomikos arba pereinamojo laikotarpio ekonomikos Afrikos valstybių, kurios yra Konvencijos Šalys, gebėjimai dalyvauti įgyvendinant tarptautinio bendradarbiavimo iniciatyvas cheminių medžiagų naudojimo taikiais tikslais srityje.

                  —

                  Aukštesnis besivystančios ekonomikos arba pereinamojo laikotarpio ekonomikos Afrikos valstybių, kurios yra Konvencijos Šalys, mažųjų ir vidutinių įmonių darbuotojų, pramonės asociacijų atstovų ir nacionalinių institucijų / vyriausybinių institucijų kompetencijos bei supratimo lygis procesų saugos valdymo mažosiose ir vidutinėse chemijos įmonėse srityje.

            —   5 rezultatas

                  —

                  Valstybės, kurios yra Konvencijos Šalys, informuotos, kad svarbu laiku pateikti išsamias deklaracijas dėl nacionalinių apsaugos tikslams skirtų programų.

                  —

                  Valstybės, kurios yra Konvencijos Šalys, yra geriau pasirengusios teikti pagalbą OPCW reaguojant į pagalbos prašymą.

                  —

                  Afrikos valstybės, kurios yra Konvencijos Šalys, užmezgė ryšius, kuriais remiantis ateityje gali būti vykdomas bendradarbiavimas regioniniu lygiu reaguojant į su cheminiu ginklu susijusias ekstremalias situacijas.

         Veikla

      Dvišaliai techninės pagalbos vizitai. Parama Afrikos valstybėms, kurios yra Konvencijos Šalys, bus teikiama rengiant techninės pagalbos vizitus, kurie bus planuojami kiekvienu konkrečiu atveju ir vykdomi tikslinei paramai teikti, kad būtų tenkinami Afrikos valstybių, kurios yra Konvencijos Šalys, prašymuose nurodyti poreikiai. Ši parama apims supažindinimo ir informavimo veiklą rengiant nacionalinius informuotumo didinimo seminarus, specializuotus mokymo kursus, teikiant paramą rengti nacionalinius įgyvendinamuosius teisės aktus bei įgyvendinant susijusias priemones, ir VI straipsnyje nurodytas su pramone susijusias temas.
      Informavimo veikla. Akademinė ir mokymo įstaiga – Kofi Annan centras. OPCW darbuotojai lankysis KAIPTC, kur pateiks pranešimus apie įvairius Konvencijos aspektus. KAIPTC rengia plataus spektro mokymo programas tiek karinės, tiek valstybės tarnybos pareigūnams, kurie, tikimasi, imsis politikos formavimo vaidmens vyriausybėje; šia Techninio sekretoriato informavimo veikla siekiama paskatinti įtraukti Konvenciją į KAIPT mokymo programą.
      Muitinės pareigūnų mokymas, skirtas Konvencijos perdavimo režimo techniniams aspektams. Muitinės pareigūnams parama buvo teikiama pagal tris ankstesnius bendruosius veiksmus. Remiantis įgyta patirtimi muitinės pareigūnų informavimas mokymo kursuose bus vykdomas siekiant patobulinti duomenų apie nustatytų cheminių medžiagų importą ir eksportą rinkimą ir perdavimą nacionalinėms institucijoms. Rengiami regioniniai ir subregioniniai mokymo kursai apims praktinį demonstravimą ir pratybas.
      Valstybėms, kurios nėra Konvencijos Šalys, skirta informavimo veikla: Afrikos valstybės, kuri nėra Konvencijos Šalis, atstovų, galinčių daryti įtaką nacionalinei nuomonei dėl prisijungimo / ratifikavimo ir tiesiogiai dalyvaujančių sprendžiant su Konvencija susijusius klausimus, įskaitant muitinės klausimus, veikla bus remiama siekiant sudaryti sąlygas dalyvauti įvairiose programose, kurias rengia Tarptautinio bendradarbiavimo padalinys. Šios programos apims valstybių, kurios yra Konvencijos Šalys, nacionalinėms institucijoms skirtus regioninius seminarus ir muitinėms skirtus regioninius seminarus. Prireikus Techninio sekretoriato Išorės santykių padalinio darbuotojų veikla taip pat bus remiama, kad jie galėtų dalyvauti šiuose seminaruose siekiant užmegzti reikalingus ryšius ir bendradarbiauti su paramą gaunančiais dalyviais iš valstybių, kurios nėra Konvencijos Šalys.
      Tyrimo gebėjimų stiprinimo kursai. Šiuose dviejų savaičių kursuose dalyviai iš Afrikos valstybių įgys teorinių žinių bei praktinės patirties dujų chromatografijos ir dujų chromatografijos-masės spektrometrijos srityse; kursai apims techninės įrangos, sistemos patvirtinimo bei optimizavimo ir problemų nustatymo temas. Be to, daug dėmesio bus skirta aplinkos mėginių ruošimui ir tokių mėginių GC bei GC-MS tyrimams, skirtiems su Konvencija susijusioms cheminėms medžiagoms. Dalyviams taip pat bus surengtas intensyvus praktinis mokymas, skirtas įvairių mėginių plokštelių, kurios turi būti tiriamos naudojant GC kartu su elementų selektyviais detektoriais ir GC-MS elektronų poveikio bei cheminės jonizacijos būsenose, ruošimui ir jie bus supažindinti su ekstrahavimo, valymo ir derivacijos procedūromis. Šie kursai bus įgyvendinami remiant VERIFIN/TU Delft arba panašioms pripažintoms institucijoms, atrinktoms pasitelkiant skaidrų procesą.
      Pramonės sektoriaus informavimas. Seminaras. Cheminio ginklo uždraudimo konvencijos ir cheminių procesų saugos klausimais. Bus pristatyta Konvencija ir pagal ją įgyvendinamos tarptautinio bendradarbiavimo programos. Šio seminaro metu, inter alia, bus aptariami pramonės sektoriaus geriausios praktikos pavyzdžiai ir procesų saugos valdymo koncepcijos elementai. Šiame seminare bus aptariama ne tik Procesų rizikos analizės apžvalga bei Rizika ir veikimas (HAZOP), bet ir žmogiškojo veiksnio principai, pokyčių valdymas, saugos kultūra / darbuotojų dalyvavimas.
      Regioninis praktinis pasitarimas. X straipsnis ir regioninio bendradarbiavimo paramos teikimo bei reagavimo ekstremalios situacijos atveju klausimai Regioninis seminaras yra skirtas keliems su parama ir apsauga susijusiems klausimams apsvarstyti ir išnagrinėti, ypač daug dėmesio skiriant šioms sritims: valstybių, kurios yra Konvencijos Šalys, teisėms ir pareigoms pagal Konvencijos X straipsnį, deklaracijų dėl apsaugos programų teikimui, X straipsnio trūkumų ir probleminių sričių nagrinėjimui ir pagalbos bei apsaugos veiklos regione apžvalgai. Valstybės, kurios yra Konvencijos Šalys, pateiks pranešimus, kad apsikeistų informacija apie veiklos metodus ir įgyta patirtimi.


title: 2015 m. balandžio 29 d. Europos Parlamento sprendimas (ES) 2015/1632 dėl aštuntojo, devintojo ir dešimtojo Europos plėtros fondų 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/153

      EUROPOS PARLAMENTO SPRENDIMAS (ES) 2015/1632
      2015 m. balandžio 29 d.
      dėl aštuntojo, devintojo ir dešimtojo Europos plėtros fondų 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į aštuntojo, devintojo ir dešimtojo Europos plėtros fondų 2013 finansinių metų finansines ataskaitas ir įplaukų bei išlaidų ataskaitas (COM(2014) 487 – C8–0146/2014),

                  —

                  atsižvelgdamas į 2014 m. balandžio 14 d. Komisijos parengtą metinę aštuntojo, devintojo ir dešimtojo Europos plėtros fondų 2013 finansinių metų finansų valdymo ataskaitą,

                  —

                  atsižvelgdamas į finansinę informaciją apie Europos plėtros fondus (COM(2014) 350),

                  —

                  atsižvelgdamas į Audito Rūmų 2013 finansinių metų metinę iš aštuntojo, devintojo ir dešimtojo Europos plėtros fondų finansuojamos veiklos ataskaitą kartu su Komisijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendacijas dėl patvirtinimo, kad Komisija įvykdė Europos plėtros fondų 2013 finansinių metų operacijas (05135/2015 – C8–0050/2015, 05136/2015 – C8–0051/2015, 05138/2015 – C8–0052/2015),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2012 finansinių metų biudžeto įvykdymo patvirtinimu (COM(2014) 607), ir į prie jos pridėtus Komisijos tarnybų darbo dokumentus (SWD(2014) 285 ir SWD(2014) 286),

                  —

                  atsižvelgdamas į 2000 m. birželio 23 d. Kotonu pasirašytą (3) ir 2010 m. birželio 22 d. Uagadugu (Burkina Fasas) iš dalies pakeistą (4) Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą,

                  —

                  atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (sprendimas dėl UŠT asociacijos) (5),

                  —

                  atsižvelgdamas į Taryboje posėdžiavusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6), 33 straipsnį,

                  —

                  atsižvelgdamas į Taryboje posėdžiavusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

                  —

                  atsižvelgdamas į Taryboje posėdžiavusių valstybių narių Vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (9), 74 straipsnį,

                  —

                  atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (10), 119 straipsnį,

                  —

                  atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento (11) 142 straipsnį,

                  —

                  atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir V priedą,

                  —

                  atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A8–0102/2015),

         1.

            pažymi, kad aštuntojo, devintojo ir dešimtojo Europos plėtros fondų galutinėse metinėse ataskaitose pateikti duomenys yra tokie, kaip pateikti Audito Rūmų metinės ataskaitos 2 lentelėje;

         2.

            pritaria aštuntojo, devintojo ir dešimtojo Europos plėtros fondų 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Tarybai, Komisijai, Europos Sąjungos Teisingumo Teismui, Audito Rūmams ir Europos investicijų bankui ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 398, 2014 11 12, p. 1.

         (2)  OL C 401, 2014 11 13, p. 264.

         (3)  OL L 317, 2000 12 15, p. 3.

         (4)  OL L 287, 2010 11 4, p. 3.

         (5)  OL L 314, 2001 11 30, p. 1 ir OL L 324, 2001 12 7, p. 1.

         (6)  OL L 156, 1998 5 29, p. 108.

         (7)  OL L 317, 2000 12 15, p. 355.

         (8)  OL L 247, 2006 9 9, p. 32.

         (9)  OL L 191, 1998 7 7, p. 53.

         (10)  OL L 83, 2003 4 1, p. 1.

         (11)  OL L 78, 2008 3 19, p. 1.


title: 1998 m. rugpjūčio 10 d. Tarybos Sprendimas iš dalies keičiantis Bendrąją poziciją 96/184/BUSP, Tarybos nustatytą remiantis Europos Sąjungos sutarties J.2 straipsniu, dėl ginklų eksporto į buvusią Jugoslaviją

text:
Svarbus teisinis pranešimas

|

31998D0498

Oficialusis leidinys L 225 , 12/08/1998 p. 0001 - 0001

		Tarybos sprendimas1998 m. rugpjūčio 10 d.iš dalies keičiantis Bendrąją poziciją 96/184/BUSP, Tarybos nustatytą remiantis Europos Sąjungos sutarties J.2 straipsniu, dėl ginklų eksporto į buvusią Jugoslaviją(98/498/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atsižvelgdama į 1996 m. vasario 26 d. Bendrąją poziciją 96/184/BUSP, Tarybos nustatytą remiantis Europos Sąjungos sutarties J.2 straipsniu, dėl ginklų eksporto į buvusią Jugoslaviją [1],kadangi Taryba padarė išvadą, kad įvykių eiga Slovėnijoje, ypač jos ginklų eksporto politika, duoda pagrindą atšaukti ribojančias priemones, kurios šiai valstybei buvo nustatytos Bendrojoje pozicijoje 96/184/BUSP,NUSPRENDĖ:1 straipsnisBendrosios pozicijos 96/184/BUSP 2 punkto ii papunktyje išbraukiamos nuorodos į Slovėniją.2 straipsnisŠis sprendimas įsigalioja jo priėmimo dieną.Šis sprendimas skelbiamas Oficialiajame leidinyje.Priimta Briuselyje, 1998 m. rugpjūčio 10 d.Tarybos varduPirmininkasW. Schüssel[1] OL L 58, 1996 3 7, p. 1.--------------------------------------------------


title: 2015 m. balandžio 15 d. Politinio ir saugumo komiteto sprendimas (BUSP) 2015/607, kuriuo skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadas ir panaikinamas Sprendimas (BUSP) 2015/102 (ATALANTA/3/2015)

text:
17.4.2015

               LT

               Europos Sąjungos oficialusis leidinys

               L 100/79

         POLITINIO IR SAUGUMO KOMITETO SPRENDIMAS (BUSP) 2015/607
   2015 m. balandžio 15 d.
   kuriuo skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadas ir panaikinamas Sprendimas (BUSP) 2015/102 (ATALANTA/3/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

               (2)

               2015 m. sausio 20 d. PSK priėmė Sprendimą (BUSP) 2015/102 (2), kuriuo ES pajėgų vadu skiriamas kontradmirolas Jonas HAGGREN;

               (3)

               ES operacijos vadas rekomendavo naujuoju ES pajėgų vadu vietoj kontradmirolo Jonas HAGGREN skirti kapitoną (karinės jūrų pajėgos) Alfonso GÓMEZ FERNÁNDEZ DE CÓRDOBA;

               (4)

               ES karinis komitetas pritaria tai rekomendacijai;

               (5)

               todėl Sprendimas (BUSP) 2015/102 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kapitonas (karinės jūrų pajėgos) Alfonso GÓMEZ FERNÁNDEZ DE CÓRDOBA skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadu nuo 2015 m. gegužės 6 d.
   2 straipsnis
   Sprendimas (BUSP) 2015/102 panaikinamas.
   3 straipsnis
   Šis sprendimas įsigalioja 2015 m. gegužės 6 d.

      Priimta Briuselyje 2015 m. balandžio 15 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 301, 2008 11 12, p. 33.

      (2)  2015 m. sausio 20 d. Politinio ir saugumo komiteto sprendimas (BUSP) 2015/102 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo ir panaikinantis Sprendimą Atalanta/4/2014 (ATALANTA/1/2015) (OL L 16, 2015 1 23, p. 31).


title: 2009/705/EB: 2009 m. rugsėjo 14 d. Komisijos sprendimas, įsteigiantis Europos vartotojų konsultacinę grupę

text:
16.9.2009

               LT

               Europos Sąjungos oficialusis leidinys

               L 244/21

      KOMISIJOS SPRENDIMAS

   2009 m. rugsėjo 14 d.
   įsteigiantis Europos vartotojų konsultacinę grupę
   (2009/705/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Vartotojų apsaugos srityje, kaip numatyta Sutarties 153 straipsnyje, Komisijai tikslinga konsultuotis su vartotojais dėl problemų, susijusių su jų interesų apsauga Bendrijos lygiu.

               (2)

               Nuo 1973 m. Komisijai padėjo šiam tikslui vėlesniais sprendimais sukurta konsultacinė grupė; naujausias buvo 2003 m. spalio 9 d. Komisijos sprendimas 2003/709/EB, įsteigiantis Europos vartotojų konsultacinę grupę (1).

               (3)

               Grupei dirbant ilgą laiką paaiškėjo, kad būtina gerinti darbo veiksmingumą, reprezentatyvumą ir atvirumą. Taigi, reikėtų patikslinti nuostatas, susijusias su pogrupių sudarymu ir grupės nuomonių priėmimo tvarka, ir įgyvendinti geriausią patirtį, sukauptą pastaraisiais metais.

               (4)

               Atsižvelgiant į tai, reikia pakeisti grupės narių, atstovaujančių vartotojų organizacijoms, skyrimo procedūrą ir nustatyti papildomas grupės narių prievoles teikti ataskaitas, kad nacionalines vartotojų organizacijas būtų galima geriau įtraukti į grupės darbą.

               (5)

               Svarbu užtikrinti, kad grupė ir jos nariai aktyviai dalyvautų ir veiksmingai atstovautų vartotojų požiūriui plačiuose suinteresuotųjų subjektų svarstymuose; tai tapo įprasta vykstant konsultacijoms šiandieninėje Europoje.

               (6)

               Dėl duomenų apsaugos būtina, kad grupės narių asmens duomenys būtų tvarkomi pagal Bendrijos teisės aktus, galiojančius Bendrijos institucijoms ir įstaigoms tvarkant asmens duomenis,

         NUSPRENDĖ:
   1 straipsnis
   Europos vartotojų konsultacinė grupė
   Įsteigiama Europos vartotojų konsultacinė grupė (toliau – grupė).
   2 straipsnis
   Užduotis
   1.   Komisija gali konsultuotis su grupe visais klausimais, susijusiais su vartotojų interesais Bendrijos lygiu.
   2.   Grupė:

               a)

               tai bendrų su vartotojų interesais susijusių klausimų diskusijų grupė;

               b)

               rengia vartotojų įnašą kitiems forumams ir paprašius dalyvauja grupių, patariančių Komisijai klausimais, susijusiais su ES vartotojų politika;

               c)

               pataria Komisijai nustatant politiką ir veiksmus, turinčius įtakos vartotojams;

               e)

               Gali pateikti nuomonę Bendrijos klausimais, galinčiais paveikti vartotojus;

               e)

               informuoja Komisiją apie valstybių narių politikos raidą vartotojų atžvilgiu;

               f)

               veikia kaip nacionalinėms organizacijoms skirtas informacijos šaltinis ir diskusijų forumas apie Bendrijos veiksmus.

         3 straipsnis
   Sudėtis
   1.   Grupę sudaro:

               a)

               po vieną kiekvienos valstybės narės narį, atstovaujantį nacionalinėms vartotojų organizacijoms;

               b)

               po vieną kiekvienos Europos vartotojų organizacijos narį.

         2.   1 straipsnio a punkte nurodytos nacionalinės vartotojų organizacijos turi būti vartotojų organizacijos, pagal nacionalines taisykles ar praktiką atstovaujančios vartotojams ir veikiančios nacionaliniu lygiu.
   3.   Europos vartotojų organizacijos, nurodytos 1 straipsnio b punkte, turi atitikti vieną iš dviejų kriterijų:

               a)

               būti nevalstybinės, nesiekiančios pelno ir nepriklausomos nuo pramonės, komercinių ar verslo ar kitų konfliktinio pobūdžio interesų; ir

                           i)

                           vienas svarbiausių tikslų ir veiklos sričių turi būti Bendrijos vartotojų sveikatos, saugos ir ekonominių interesų skatinimas ir apsauga;

                           ii)

                           nacionalinės vartotojų organizacijos bent pusėje valstybių narių, atstovaujančių vartotojams pagal nacionalines taisykles ar praktiką ir dirbančių regiono ir nacionaliniu lygiu, turi būti įpareigotos atstovauti vartotojų interesams Bendrijos lygiu; ir

                           iii)

                           pateikė Komisijai pakankamus duomenis apie narius, vidaus taisykles ir finansavimo šaltinius;

                     arba

               b)

               būti nevalstybinės, nesiekiančios pelno ir nepriklausomos nuo pramonės, komercinių ar verslo ar kitų konfliktinio pobūdžio interesų; ir

                           i)

                           jų pirminis tikslas ir veikla yra atstovauti vartotojų interesams standartizacijos procese Bendrijos lygiu; ir

                           ii)

                           bent dviejuose trečdaliuose valstybių narių atstovauti vartotojų interesams Bendrijos lygmeniu jas įgaliojo:

                                       —

                                       įstaigos, pagal nacionalines taisykles ar praktiką atstovaujančios valstybių narių nacionalinėms vartotojų organizacijoms, arba

                                       —

                                       jei tokių įstaigų nėra, nacionalinių vartotojų organizacijos valstybėse narėse, atstovaujančios vartotojams pagal nacionalines taisykles arba praktiką ir dirbančios nacionaliniu lygiu.

         4.   Organizacijų, atitinkančių kriterijus, išdėstytus 3 pastraipoje, orientacinis sąrašas pateikiamas priede.
   4 straipsnis
   Skyrimas
   1.   Nacionalines vartotojų organizacijas atstovaujantys grupės nariai skiriami remiantis 2 ir 3 dalimi.
   2.   Kiekviena valstybė narė pateikia trijų kandidatų, atstovaujančių nacionalinėms įstaigoms, įkurtoms valstybės narės, jei tokių esama, arba kompetentingosioms nacionalinėms institucijoms, sąrašą. Kandidatai turi geriausiai atstovauti vartotojų organizacijoms pagal nacionalines taisykles ir praktiką.
   3.   Komisija, remdamasi toliau išdėstytais kriterijais, skiria vieną grupės narį ir vieną pakaitinį narį kiekvienai valstybei narei:

               a)

               kandidatai turi turėti daug ES vartotojų politikos kompetencijos ir patirties;

               b)

               kandidatams, anksčiau nebuvusiems grupės nariais, teikiama pirmenybė;

               c)

               lyčių pusiausvyra.

         4.   Europos vartotojų organizacijas atstovaujančius grupės narius ir pakaitinius narius skiria Komisija Europos vartotojų organizacijų siūlymu.
   5.   Pakaitinis narys savaime pakeičia nedalyvaujantį narį.
   6.   Komisija skelbia narių ir pakaitinių narių sąrašą Sveikatos ir vartotojų reikalų generalinio direktorato interneto svetainėje ir Europos Sąjungos oficialiojo leidinio C serijoje. Narių ir pakaitinių narių vardai ir pavardės renkami, tvarkomi ir skelbiami vadovaujantis Europos Parlamento ir Tarybos reglamentu (EB) Nr. 45/2001 (2).
   5 straipsnis
   Kadencija
   1.   Nariai ir pakaitiniai nariai skiriami trejų metų kadencijai ir jų įgaliojimai gali būti pratęsti 4 straipsnyje nustatyta tvarka.
   2.   Pasibaigus trejų metų laikotarpiui, nariai ir pakaitiniai nariai savo pareigas eina tol, kol jie pakeičiami arba kol yra paskiriami kitai kadencijai.
   3.   Narių ir pakaitinių narių kadencija baigiasi nepraėjus 3 metams,

               a)

               jeigu jie atsistatydina, išeina į pensiją arba miršta;

               b)

               jei kandidatais juos pasiūliusios nacionalinės įstaigos ar institucijos prašo, kad jie būtų pakeisti;

               c)

               jei Komisija prašo pakeisti narius ar pakaitinius narius, kurie nebegali efektyviai dirbti arba neatlieka pareigų, išdėstytų 7 straipsnio 6 dalyje.

         4.   Nariai arba pakaitiniai nariai keičiami likusiam trejų metų kadencijos laikui 4 straipsnyje nustatyta tvarka. Nepaisant 4 straipsnio 2 dalies, jei reikia pakeisti tik vieną narį ar pakaitinį narį, atstovaujantį nacionalinėms vartotojų organizacijoms, nacionalinės įstaigos arba institucijos turi siūlyti du naujus kandidatus, iš kurių Komisija paskiria vieną, atsižvelgdama į 4 straipsnio 3 dalį.
   6 straipsnis
   Partneriai ir ekspertai
   1.   Komisijos pasiūlymu grupė gali kviesti kitų organizacijų, kurių vienas pagrindinių tikslų yra vartotojų interesų rėmimas ir kurios šiuo tikslu aktyviai veikia Europos lygiu, atstovus dalyvauti savo darbe.
   2.   Grupė gali kviesti kaip ekspertą dalyvauti jos darbe bet kokį asmenį, turintį specialių žinių tam tikru darbotvarkės klausimu.
   7 straipsnis
   Veikimas
   1.   Komisija:

               a)

               nustato grupės posėdžių tvarką ir tvarkaraštį;

               b)

               vadovauja grupės posėdžiams;

               c)

               teikia grupei sekretoriato paslaugas ir organizuoja jos darbą.

         2.   Konkretiems klausimams nagrinėti gali būti sudaromi pogrupiai, kurių įgaliojimus nustato grupė. Šie pogrupiai veiklą baigia, kai atlieka jiems pavestą užduotį.
   3.   Komisijai prašant arba pasiūlius vienam nariui ir Komisijai pritariant, grupė gali pareikšti nuomonę. Prašydama pareikšti nuomonę, Komisija gali nustatyti terminą, per kurį nuomonė turi būti pateikta. Kiekvienai nuomonei pareikšti grupė gali skirti vieną ar kelis pranešėjus iš savo narių. Pranešėjas yra atsakingas už nuomonės parengimą.
   4.   Grupė patvirtina savo darbo tvarkos taisykles, remdamasi Komisijos pasiūlymu.
   5.   Komisija skelbia visas grupės parengtas nuomones, santraukas, išvadas ar dalines išvadas arba darbo dokumentus Sveikatos ir vartotojų reikalų generalinio direktorato interneto puslapyje atitinkamo dokumento originalo kalba.
   6.   Nacionalinėms vartotojų organizacijoms atstovaujantys grupės nariai informuoja jų atstovaujamas asociacijas ir konsultuojasi su jomis. Kiekvienas narys įgyvendina veiksmingą atskaitomybės tvarką, kad apie grupės darbą sistemingai informuotų visas vartotojų organizacijas nacionaliniu lygiu ir, savo ruožtu, informuoja grupę apie jų nuomonę.
   7.   Kiekvienas narys iki kovo 1 d. Komisijai pateikia ataskaitą apie darbus, atliktus per praėjusius kalendorinius metus, vykdant pareigas, nurodytas 6 dalyje. Ataskaitos turinys bus nustatytas darbo tvarkos taisyklėse.
   8 straipsnis
   Konfidencialumas
   Nepažeisdami Sutarties 287 straipsnio, grupės nariai ir pakaitiniai nariai neatskleidžia jokios jų darbo grupėje ar pogrupiuose metu gautos informacijos, jei Komisija juos informuoja, kad prašoma nuomonė ar iškeltas klausimas yra konfidencialaus pobūdžio.
   9 straipsnis
   Posėdžių išlaidos
   1.   Vadovaudamasi Komisijos taisyklėmis dėl išorės ekspertų išlaidų kompensavimo Komisija atlygina narių ir kviestinių ekspertų kelionės bei (prireikus) pragyvenimo išlaidas, susijusias su grupės veikla.
   2.   Nariams už jų teikiamas paslaugas neatlyginama.
   3.   Posėdžių išlaidos atlyginamos neviršijant metinio biudžeto, kurį grupei skiria atsakingos Komisijos tarnybos.
   10 straipsnis
   Panaikinimas
   Sprendimas 2003/709/EB panaikinamas.

      Priimta Briuselyje, 2009 m. rugsėjo 14 d.

            Komisijos vardu

         Meglena KUNEVA

            Komisijos narė

      (1)  OL L 258, 2003 10 10, p. 35.

      (2)  OL L 8, 2001 1 12, p. 1.

      PRIEDAS
      Organizacijos, kurios dabar atitinka 3 straipsnio 3 dalies kriterijus:

                  —

                  Europos vartotojų sąjungos biuras (Bureau Européen des Unions des Consommateurs),

                  —

                  Europos vartotojų atstovavimo standartizacijos srityje koordinavimo asociacija (European Association for the Co-ordination of Consumer Representation in Standardisation).


title: 2008/584/EB: 2008 m. liepos 15 d. Tarybos sprendimas, kuriuo iš dalies keičiamas Sprendimas 2006/493/EB, nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d. , jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą

text:
16.7.2008

               LT

               Europos Sąjungos oficialusis leidinys

               L 188/26

      TARYBOS SPRENDIMAS

   2008 m. liepos 15 d.
   kuriuo iš dalies keičiamas Sprendimas 2006/493/EB, nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą
   (2008/584/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį,
   atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (1), ypač į jo 69 straipsnio 1 dalį,
   atsižvelgdama į Komisijos pasiūlymą,
   kadangi:

               (1)

               Tarybos sprendimas 2006/493/EB (2), nustato Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą.

               (2)

               Biudžeto valdymo institucijai nusprendus į kitus metus perkelti kai kuriuos paramos kaimo plėtrai, teikiamai pagal Reglamentą (EB) Nr. 1698/2005, skirtus ir 2007 m. nepanaudotus įsipareigojimų asignavimus, atsižvelgus į Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir patikimo finansų valdymo (3) 48 punkto nuostatas, reikėtų, siekiant minėtus asignavimus priskirti laikotarpiui nuo 2008 m. sausio 1 d. iki 2013 m. gruodžio 31 d., iš dalies pakeisti Sprendimą 2006/493/EB.

               (3)

               Dėl to reikėtų atitinkamai iš dalies pakeisti Sprendimą 2006/493/EB,

         NUSPRENDĖ:
   1 straipsnis
   Sprendimo 2006/493/EB priedo tekstas pakeičiamas šio sprendimo priedo tekstu.
   2 straipsnis
   Šis sprendimas taikomas nuo 2008 m. sausio 1 d.

      Priimta Briuselyje, 2008 m. liepos 15 d.

            Tarybos vardu

            Pirmininkas

         M. BARNIER

      (1)  OL L 277, 2005 10 21, p. 1. Reglamentas su paskutiniais pakeitimais, padarytais Reglamentu (EB) Nr. 146/2008 (OL L 46, 2008 2 21, p. 1).

      (2)  OL L 195, 2006 7 15, p. 22.

      (3)  OL C 139, 2006 6 14, p. 1. Susitarimas su paskutiniais pakeitimais, padarytais Europos Parlamento ir Tarybos sprendimu 2008/371/EB (OL L 128, 2008 5 16, p. 8).

      PRIEDAS

            „PRIEDAS
            Visa įsipareigojimų asignavimų suma 2007–2013 m., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą (1)

                        2004 m. kainomis (2), EUR

                        2007

                        2008

                        2009

                        2010

                        2011

                        2012

                        2013

                        Iš viso

                        Visa suma ES 25 ir Bulgarijai bei Rumunijai

                        9 325 497 783

                        10 788 767 263

                        10 515 007 756

                        10 278 583 653

                        9 824 886 713

                        9 588 187 168

                        9 356 225 581

                        69 677 155 918

                        Mažiausia suma, skiriama regionams, atitinkantiems reikalavimus pagal konvergencijos tikslą

                        27 676 975 284

            Visa įsipareigojimų asignavimų suma 2007–2013 m., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą (3)

                        Galiojančiomis kainomis (4), EUR

                        2007

                        2008

                        2009

                        2010

                        2011

                        2012

                        2013

                        Iš viso

                        Visa suma ES 25 ir Bulgarijai bei Rumunijai

                        9 896 292 851

                        11 678 108 653

                        11 609 418 209

                        11 575 354 634

                        11 285 706 554

                        11 234 089 442

                        11 181 555 662

                        78 460 526 005

                        Mažiausia suma, skiriama regionams, atitinkantiems reikalavimus pagal konvergencijos tikslą

                        31 232 644 963

         (1)  Prieš bendrosios žemės ūkio politikos su rinka susijusių išlaidų ir tiesioginių išmokų privalomąjį moduliavimą ir kitus perkėlimus kaimo plėtrai.

         (2)  Sumos suapvalintos iki sveikų skaičių eurais.

         (3)  Prieš bendrosios žemės ūkio politikos su rinka susijusių išlaidų ir tiesioginių išmokų privalomąjį moduliavimą ir kitus perkėlimus kaimo plėtrai.

         (4)  Sumos suapvalintos iki sveikų skaičių eurais.“